
PARLAMENTUL ROMÂNIEI

CAMERA DEPUTAŢILOR
	     Comisia pentru politică economică,
              reformă şi privatizare 
	
	                    Bucureşti,  11.09.2012
                    Nr. 21/62
                    PL-x 86/2012


                                                                   AVIZ

asupra proiectului de Lege pentru modificarea Legii minelor nr.85/2003

               În conformitate cu prevederile art. 95 din Regulamentul Camerei Deputaţilor, republicat, cu modificările şi completările ulterioare, Comisia pentru politică economică, reformă şi privatizare a fost sesizată spre dezbatere şi avizare, cu proiectul de Lege pentru modificarea Legii minelor nr.85/2003, trimis cu adresa                nr. PL-x 86 din 23 aprilie 2012, înregistrată sub nr. 21/62 din 24 aprilie  2012. 
  Senatul, în calitate de primă Cameră sesizată, a adoptat iniţiativa legislativă în şedinţa din 10 aprilie 2012, în conformitate cu prevederile                                   articolului 75 alineatul (2) teza a  III-a din Constituţia României, republicată.

  Conform prevederilor art. 75 din Constituţia României, republicată, şi ale art.92 alin. (9) pct. 2 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.

  În conformitate cu prevederilor art. 61 din Regulamentul Camerei Deputaţilor, republicat, cu modificările şi completările ulterioare, Comisia a dezbătut iniţiativa legislativă menţionată mai sus, în şedinţa din 11 septembrie 2012.

     Membrii Comisiei au examinat proiectul de lege supus avizării, expunerea de motive, avizul favorabil al Consiliului Legislativ, transmis cu adresa                                         nr. 1123 din 21 octombrie 2011 şi  punctul de vedere al Guvernului, transmis cu adresele nr. 2720 din 28 noiembrie 2011, respectiv nr. 4841 din 10 iulie 2012,  prin care nu susţine adoptarea acestei iniţiative legislative. 
     Cu prilejul dezbaterilor, membrii Comisiei pentru politică economică, reformă şi privatizare au constatat că iniţiativa legislativă nu se justifică întrucât măsura propusă ar conduce la o diminuare semnificativă a veniturilor bugetului de stat, provenite din taxe şi redevenţe miniere.

     De asemenea, ar trebui să se aibă în vedere faptul că punerea în evidenţă a unei părţi importante din aceste rezerve minerale a fost realizată cu finanţare din fonduri publice, ceea ce impune ca şi compensarea scăderii acestor rezerve să păstreze raportul cu sursa de finanţare.

     Mai mult decât atât, schimbarea de regim juridic propusă poate avea consecinţe atât asupra obligaţiilor României decurgând din calitatea de stat membru al Uniunii Europene, cât şi asupra obligaţiilor asumate prin diferite acte juridice.
Faţă de aceste considerente, membrii Comisiei pentru politică economică, reformă şi privatizare au hotărât, cu unanimitate de voturi, avizarea negativă a iniţiativei legislative.
     În raport cu obiectul şi conţinutul său, proiectul de lege face parte din categoria legilor organice.

                 PREŞEDINTE
                     SECRETAR  
                Mihai TUDOSE                                                          Horia GRAMA 
        Consilier parlamentar,

              Anca Chiser
PAGE  
2

